KÄRÄJÄOIKEUSVERKOSTON KEHITTÄMINEN

10/00/01/2008

KH  § 16	Oikeusministeriö pyytää eri tahoilta lausuntoja oikeusministeriön työ		ryhmän mietinnöstä ”Käräjäoikeusverkoston kehittäminen (Työryh		män mietintö 2007:12). Ko. mietintö on luettavissa sähköisessä muo		dossa oikeusministeriön verkkosivuilla www.om.fi kohdassa julkai		sut/työryhmä-mietintöjä/2007:12 Käräjäoikeusverkoston kehittämi		nen. Lausuntoa pyydetään 31.1.2008 mennessä.

Julkaisu on saatavissa tutustumista varten kirjallisena julkaisuna kunnanjohtajalta.

Oheismateriaaliin on kopioitu otteita mietinnöstä, joista selviää muutokset ja tulevaisuus Joroisten kunnan osalta.

Työryhmän toimeksiannossa oli määritelty työryhmän tavoitteet. Toimeksiannon mukaan käräjäoikeuksien tuomiopiirien väestöpohjan tulee olla asukasmäärältään vähintään 100 000 siten, että jokaisessa maakunnassa on 1 – 3 käräjäoikeutta. Siten käräjäoikeuksien tuomiopiirejä olisi tulevaisuudessa nykyisestä määrästä alle puolet eli 25 kpl. Ehdotuksen mukaiset tuomiopiirit muodostuisivat pääosin siten, että kukin maakunta muodostaa yhden käräjäoikeuspiirin.

Työryhmän ehdotukseen sisältyy myös toimeksiannon mukaisesti ehdotus käräjäoikeuden toimipaikoiksi. Kuopion käräjäoikeudessa säilyy Varkauden sivukanslia siihen asti, kunnes vuokrasopimus päättyy v. 2019. Sen jälkeen Varkaudessa jatkaa istuntopaikka. Mikkelin käräjäoikeuteen pitää rakentaa lisätiloja, mikä vie aikaa 2 – 4 vuotta. Sivukansliat ovat Pieksämäellä ja Savonlinnassa siihen asti, kun lisätilat valmistuvat. Sen jälkeen istuntopaikat jatkavat Pieksämäellä ja Savonlinnassa.

Ehdotus:
Kunnanhallitus päättää lausuntonaan esittää oikeusministeriölle, että Joroisten kunta siirretään Kuopion käräjäoikeuden tuomiopiiriin.

Päätös:
Hyväksyttiin.

Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa:

Joroisissa 23.1.2008

Pöytäkirjanpitäjä	Marjatta Savolainen

JAKELU 	Oikeusministeriö